n_a
Language: Luhya_Maragoli | Genre: Story

vamanye imiima janga umukana, kase miima nijiveeye yo imivi kandi avana i vulwa mu valala vavi ma ilieta lyoneka.

UKUVIDA/ KUSWAKILA/KUSALISA 

Avalogooli valange namang'ana ne kindu KUVIDA/KUSALISA/NO KUSWAKILA mumiima javo. Amang’ana malala gafanana nagandi gavukana na gandi mulikola mu miima.

 KUVIDA

 Umundu wokuvida ni kuli kulangangandi Pastor. Umundu uyu nowokuvika ku mwana amakono yani ukumbida uvwanga nokumbaka maguta agekivuni agali nigavugililwa mu miluka javo javalogooli. Umbidi uyu siyalange IKIIZIRI, UMUGASA, UMULOGI, UMULUMINDI, MKALI, WENDASIMBA, WO MWANDU, WEKEVEERE, UMULEMA, WE LINEGE LILALA, WE KIGUKU, WIVULWA VINANENGE, MBOKU, UMUMENYA dave. Kandi siyalange umundu ukitsia nyumba yaani umundu musatsa ukili mu ni kizaro ilivoola ndi uchegomba naho ukitonyatonya amate valoli kyahonyo kyomundu mkali mba. Kandi vahenzelidza munyumba yalange ku ne miluka jene jovuvidi yigi, sivagwilananga ku mundu ndi vuyu avidi mba.Kandi umundu mwene uyu yahilangwa haluvega ukumugeridza valole niiva udukani avidi. Naviti vulahi mavamuha ikisanda kyukuvida makandi valanditsa ndi UYU NIYE KALUNU ADUKANA AVIDI. Umundu uyu yamanylkana kigira yagenda ne ENDEDE yeye yanavidilange mu UVWANGA naniyaka. mala avika mu Engoko anoho ikindu kya manuliywimu atsie kulira yengo. Umbidi uyu siyalange hasi he mihiga 55 dave. Kandi illievika lilye lialange lugano na avand vandu. Umbidi uyu siyalange umundu wo VUTIMA VWA VWANGU MBA. O niye uwalange UMBIDI. Kandi umbidi uyu yalange umundu wo mkali mulala ovo no mugitsi gwigwe no mkeere wewe na vana, navisukulu. 

MUSAALISI

Musaalisi muyinzi gwigwe no MUVIDI NI MULALA MWELE. Musaalisi vali niyahevwa agokuvida nigukili kale mugamba zuri. Iliuva liturange navo nivaveye ku inzi. Na niviti saa sita ya mmbasu sivavida naho sivasalisa mba. Avandu ve sivenya kuchelitsana na vandu ulwavatsitsa ku miyinzi jo vuvidi naho kusaalisa mi Avavidi yava navasaali nivamanyanga vatsitsa kukola mivinzi javo jovuvidi hay kusaalisa vali nivagaywa vavuli kutsia IVULILI. Ivulili livola ndi avuli kutsia na kugona no mkeere wewe ulwasamula kumiyinzi yigi mba. Avandu yava nivo ko avavika amakono ku mwami uvikiywi. Musaalisi no mbidi vali.nivahevwa oluya kali ukuvita AVAMI kigira nivo avavika amakono kuvana nokuvami kali avasinghe miluka josi. 

3. MUSWAKILI 

Uyu no mundu uwali niyahevwa uluyali kuli musaalisi, navutswa miyinzi jije javukani ku no musaalisi no mbidi. Uyo nu mundu walangangwa naho umwulia gwoneka. Kuli umwana niyang'aha naho umusatsa utivula naho ikindu kvavoneka ku mundu uyu. Niyoneka mavakola imiima nokutahitsa umutugu nivakamala ma vayika umundu uyu ULUKAYA valanganga MUSWAKILI yatse kukunga MISAMBWA midamano ijagila umundu uyu ULUKAYA ne vivya kumakono, nomwigoti, noku-